
Ministru kabineta noteikumi Nr. 212
Rīgā 2026. gada 21. aprīlī (prot. Nr. 22 15. §)
Grozījumi Ministru kabineta 2022. gada 11. oktobra noteikumos Nr. 628 "Speciālo radiolīdzekļu izmantošanas kārtība"
Izdoti saskaņā ar Elektronisko sakaru likuma 58. panta otro daļu
· Izdarīt Ministru kabineta 2022. gada 11. oktobra noteikumos Nr. 628 "Speciālo radiolīdzekļu izmantošanas kārtība" (Latvijas Vēstnesis, 2022, 201. nr.) šādus grozījumus:
· 1. Izteikt 4. punktu šādā redakcijā:
· "4. Valsts drošības iestādes, Nacionālie bruņotie spēki, Valsts policija, Valsts robežsardze un Ieslodzījuma vietu pārvalde speciālos radiolīdzekļus var izmantot uz laiku līdz trim diennaktīm. Izņēmuma gadījumā, ja tiek veikts organizēts, mērķtiecīgs uzbrukums, kas var apdraudēt valsts drošību, speciālo radiolīdzekļu izmantošanas laiku var pagarināt vēl par trim diennaktīm."
· 2. Papildināt ar 4.1 punktu šādā redakcijā:
· "4.1 Sabiedrība ar ierobežotu atbildību "Elektroniskie sakari" un A, B un C kategorijas kritiskās infrastruktūras (turpmāk – kritiskā infrastruktūra) īpašnieka vai tiesiskā valdītāja izveidotā iekšējās drošības dienesta apsardze vai apsardzes komersants, kas sniedz apsardzes pakalpojumus attiecīgajā kritiskās infrastruktūras objektā (turpmāk – kritiskās infrastruktūras apsardze), speciālos radiolīdzekļus var izmantot uz laiku līdz trim stundām."
· 3. Izteikt 5. punktu šādā redakcijā:
· "5. Speciālos radiolīdzekļus var izmantot:
· 5.1. valsts drošības iestādes un Nacionālo bruņoto spēku Militārā policija – lai nodrošinātu augsta ranga amatpersonu drošību ierobežotās pasākumu norises vietās, eskortēšanas maršrutos vai citās nepieciešamajās vietās un novērstu terorisma vai diversijas aktus, nodrošinātu drošību tādu pasākumu norises vietās, kuros nepieciešams paaugstināts drošības līmenis, nodrošinātu kritiskās infrastruktūras objektu drošību, izmantotu tos speciālo operāciju veikšanai un valsts apdraudējuma situācijas novēršanai un pārvarēšanai, kā arī lai veiktu personāla apmācību un organizētu treniņus, testētu speciālos radiolīdzekļus militārajos poligonos vai īslaicīgi izveidotajās mācību vietās;
· 5.2. Nacionālie bruņotie spēki – lai nodrošinātu valsts aizsardzības objektu drošību un aizsardzību un kritiskās infrastruktūras objektu drošību, izmantotu tos speciālo operāciju veikšanai un valsts apdraudējuma situācijas novēršanai un pārvarēšanai, kā arī lai veiktu personāla apmācību un organizētu treniņus, testētu speciālos radiolīdzekļus militārajos poligonos un īslaicīgi izveidotajās mācību vietās;
· 5.3. Valsts policija – lai nodrošinātu sabiedrisko kārtību un drošību, novērstu personas dzīvības un veselības apdraudējumu, nodrošinātu noziedzīgu nodarījumu atklāšanu, novēršanu un izmeklēšanu, apsargājamo objektu un kritiskās infrastruktūras objektu drošību, augsta ranga amatpersonu drošību ierobežotās pasākumu norises vietās, eskortēšanas maršrutos vai citās nepieciešamajās vietās, novērstu Valsts policijas amatpersonu pienākumu izpildes traucēšanu, kā arī lai veiktu personāla apmācību un organizētu treniņus, testētu speciālos radiolīdzekļus militārajos poligonos vai īslaicīgi izveidotajās mācību vietās;
· 5.4. Valsts robežsardze – lai nodrošinātu tai noteikto uzdevumu izpildi, bezpilota gaisa kuģu lidojumu kontroli Valsts robežsardzes infrastruktūras objektos un gaisa telpas struktūras elementos, nodrošinātu noziedzīgu nodarījumu atklāšanu, novēršanu un izmeklēšanu, lai novērstu Valsts robežsardzes amatpersonu pienākumu izpildes traucēšanu, kā arī lai veiktu personāla apmācību un organizētu treniņus, testētu speciālos radiolīdzekļus militārajos poligonos vai īslaicīgi izveidotajās mācību vietās;
· 5.5. Ieslodzījuma vietu pārvalde – lai nodrošinātu ieslodzījuma vietu drošību, novērstu personas dzīvības un veselības apdraudējumu, nodrošinātu noziedzīgu nodarījumu atklāšanu, novēršanu un izmeklēšanu, kā arī lai veiktu personāla apmācību un organizētu treniņus, testētu speciālos radiolīdzekļus militārajos poligonos vai īslaicīgi izveidotajās mācību vietās;
· 5.6. sabiedrība ar ierobežotu atbildību  "Elektroniskie sakari" – lai novērstu kaitīgus radiotraucējumus, organizētu personāla apmācību, testētu speciālos radiolīdzekļus un to ietekmi uz radiosakaru sistēmām, kā arī pēc pieprasījuma atbilstoši kompetencei sniegtu atbalstu šo noteikumu 5.1., 5.2., 5.3., 5.4. un 5.5. apakšpunktā minētajām valsts institūcijām;
· 5.7. kritiskās infrastruktūras apsardze – lai pārtrauktu attālināti vadāmas ierīces pārvietošanos gaisā, ūdenī vai uz sauszemes, ja tā apdraud apsargājamā kritiskās infrastruktūras objekta drošību, kā arī lai veiktu personāla apmācību un organizētu treniņus, testētu speciālos radiolīdzekļus militārajos poligonos vai īslaicīgi izveidotajās mācību vietās."
· 4. Izteikt 6. punktu šādā redakcijā:
· "6. Valsts drošības iestādes, Nacionālie bruņotie spēki, Valsts policija, Valsts robežsardze un Ieslodzījuma vietu pārvalde informē sabiedrību ar ierobežotu atbildību "Elektroniskie sakari" par speciālo radiolīdzekļu izmantošanu testēšanai un personāla apmācībām, sniedzot informāciju par personāla apmācību un speciālo radiolīdzekļu testēšanas vietu, laiku, ilgumu, robežfrekvencēm, izstarotās jaudas līmeni un ārpusjoslas izstarojumu līmeni."
· 5. Papildināt ar 6.1 punktu šādā redakcijā:
· "6.1 Sabiedrība ar ierobežotu atbildību "Elektroniskie sakari" informē valsts drošības iestādes par gadījumiem, kad speciālie radiolīdzekļi izmantoti kaitīgu radiotraucējumu novēršanai."
· 6. Izteikt 7. punktu šādā redakcijā:
· "7. Speciālā radiolīdzekļa izmantošanu organizē tā, lai tas radītu pēc iespējas mazāk radiotraucējumu ārpus speciālā radiolīdzekļa izmantošanas vietas. Pirms speciālā radiolīdzekļa izmantošanas valsts drošības iestādes, Nacionālie bruņotie spēki, Valsts policija, Valsts robežsardze, Ieslodzījuma vietu pārvalde, sabiedrība ar ierobežotu atbildību "Elektroniskie sakari" un kritiskās infrastruktūras apsardze izvērtē nepieciešamo speciālā radiolīdzekļa izmantošanas laiku un kritiskās infrastruktūras ģeogrāfisko izvietojumu, kā arī nepieciešamos speciālā radiolīdzekļa tehniskos parametrus (frekvenču joslu, signāla jaudas līmeni, ārpusjoslas izstarojumu līmeni)."
· 7. Papildināt ar 7.1 punktu šādā redakcijā:
· "7.1 Pirms speciālā radiolīdzekļa uzstādīšanas un izmantošanas kritiskās infrastruktūras īpašnieks vai tiesiskais valdītājs informē valsts akciju sabiedrību "Latvijas gaisa satiksme", saņem valsts aģentūras "Civilās aviācijas aģentūra" gaisa telpas izmantošanas atļauju un atbilstoši kārtībai, kas noteikta tiesību aktos par gaisa telpas pārvaldību, struktūru un tās mainīšanas kārtību, iesniedz iesniegumu par gaisa telpas struktūras izmaiņām, izņemot gadījumu, ja speciālo radiolīdzekli paredzēts izmantot tam speciāli paredzētā zonā."
· 8. Papildināt ar 7.2 punktu šādā redakcijā:
· "7.2 Kritiskās infrastruktūras īpašnieks vai tiesiskais valdītājs elektroniski informē sabiedrību ar ierobežotu atbildību "Elektroniskie sakari" par speciālo radiolīdzekļu iegādi, ģeogrāfisko izvietojumu, kurā izmantos speciālos radiolīdzekļus, un par attiecīgā kritiskās infrastruktūras objekta drošības nodrošinātāju, norādot nosaukumu (firmu), reģistrācijas numuru un par kritiskās infrastruktūras objekta drošību atbildīgās personas kontaktinformāciju."
· 9. Papildināt ar 7.3 punktu šādā redakcijā:
· "7.3 Kritiskās infrastruktūras apsardze pirms speciālā radiolīdzekļa izmantošanas testēšanai vai personāla apmācībām saskaņo ar sabiedrību ar ierobežou atbildību "Elektroniskie sakari" minēto apmācību un testēšanas vietu, laiku, ilgumu un robežfrekvences, kā arī izstarotās jaudas līmeni un ārpusjoslas izstarojumu līmeni."
· 10. Papildināt ar 7.4 punktu šādā redakcijā:
· "7.4 Kritiskās infrastruktūras apsardze par speciālo radiolīdzekļu pielietošanu  nekavējoties informē kompetento valsts drošības iestādi normatīvajos aktos par kritiskās infrastruktūras aizsardzību noteiktajā kārtībā."
· 11. Papildināt ar 7.5 punktu šādā redakcijā:
· "7.5 Kritiskās infrastruktūras apsardze ne vēlāk kā 72 stundu laikā informē sabiedrību ar ierobežotu atbildību "Elektroniskie sakari" par speciālā radiolīdzekļa izmantošanu, norādot speciālā radiolīdzekļa izmantošanas vietu, laiku un ilgumu, kā arī izmantoto frekvenču joslu."
· 12. Svītrot 8. punktu.
· 13. Svītrot 9. punktu.
· 14. Svītrot 10. punktu.
· 15. Svītrot 11. punktu.
· 16. Svītrot 12. punktu.
· 17. Svītrot 13. punktu.
· 18. Svītrot 14. punktu.
· 19. Svītrot 15. punktu.
· 20. Svītrot 16. punktu.
· 21. Svītrot 17. punktu.
· 22. Svītrot 18. punktu.
· 23. Svītrot 19. punktu.
· 24. Svītrot 20. punktu.
· 25. Svītrot 21. punktu.
· 26. Svītrot 22. punktu.
· 27. Svītrot 23. punktu.
· 28. Svītrot 24. punktu.
· 29. Svītrot 25. punktu.
· 30. Svītrot 26. punktu.
· 31. Svītrot 27. punktu.
· 32. Svītrot 28. punktu.

